Os burros africanos viven por un regular en ambientes deserticos u semideserticos, an que nomás que os suyos estamagos pueden fer bella honra d'os radius pastos. Os sistemas digestivos d'estos animals son duros e capaces, que mesmo quitan l'augua d'o poquet que minjan. Se conoce que pueden tamien tirar bels días sin gota d'augua, anque bien luego han de baixar a mirar-ne, lo menos cada 3 dias. A diferiéncia d'a mayoria d'equidos, os burros africanos no precisan mica companyia, y se mueven solencos (defuera d'as fembras con burrez). Cuando se troban solos, fan servir a voz suya, que ye prou grave, y asinas se comunican os unos con os otros en a distáncia, distáncia que puede alcançar hasta 3 km.